b'\n_START_ARTICLE_\nPotencialni nevarni asteroid\n_START_PARAGRAPH_\nPotencialni nevarni asteroid je blizuzemeljski asteroid, ki ima tirnico in velikost tak\xc5\xa1no, da bi lahko na svoji poti pri\xc5\xa1el tako blizu Zemlje, da bi jo ogro\xc5\xbeal._NEWLINE_Asteroid potencialno ni nevaren, \xc4\x8de se ne bo pribli\xc5\xbeal Zemlji na razdaljo manj\xc5\xa1o od 0,05 a.e. (7,480.000 km) in ima premer manj\xc5\xa1i od 150 m. \xc4\x8ce je asteroid potencialno nevaren, \xc5\xa1e ne pomeni, da bo padel na Zemljo, to samo pomeni, da obstaja nevarnost, da bo morda zadel Zemljo. \xc4\x8ce bi tak\xc5\xa1en asteroid padel na Zemljo, bi povzro\xc4\x8dil nepredvidljivo uni\xc4\x8denje na kopnem ali pa cunamije, \xc4\x8de bi padel v ocean. Tak\xc5\xa1ni dogodki se v povpre\xc4\x8dju zgodijo samo vsakih 10.000 let ali pa \xc5\xa1e bolj poredko._NEWLINE_V za\xc4\x8detku maja leta 2007 je imela NASA evidentiranih 850 potencialno nevarnih asteroidov. Verjetno jih je v Son\xc4\x8devem sistemu med 1000 in 1100. Najbolj znana projekta za iskanje asteroidov sta LINEAR (Lincoln Near-Earth Asteroid Research) in Catalina Sky Survey, ki sta bila zelo uspe\xc5\xa1na._NEWLINE_V iskanje potencialno nevarnih asteroidov so, razen profesionalnih astronomov, vklju\xc4\x8deni tudi \xc5\xa1tevilni ljubiteljski astronomi po celem svetu. Ko se najde nov asteroid, se \xc4\x8dim bolj natan\xc4\x8dno prou\xc4\x8di njegova tirnica._NEWLINE_Sestavili so tudi lestvico stopenj nevarnosti (Torinska lestvica), ki opredeljuje 10 stopenj nevarnosti za trk z asteroidom (8., 9. in 10. stopnja pomeni, da je trk neizbe\xc5\xbeen).'